Shape

Description automatically generated

Mikromokymosi ištekliai, skirti mažiau įgūdžių turinčių suaugusiųjų įtraukimui į švietimo sistemą ir mokymą(si).

Vadovas suaugusiųjų švietėjams

Pamokos planas

Šio trumpo vadovo tikslas - padėti jums, patyrusiems andragogams, dirbantiems su mažiau įgūdžių turinčiais ir marginalizuotais besimokančiaisiais suaugusiais, turinčiais įvairių poreikių, naudotis vaizdo įrašų ištekliais ir užduočių lapais, pateiktais mikromokymosi išteklių rinkinyje, siekiant iš naujo įtraukti mažiau įgūdžių turinčius suaugusius savo mokymo centruose ir bendruomenėse. Šiame trumpame vadove pateiksime pagrindinę informaciją apie vaizdo medžiagoje aptariamą temą ir nurodymus. Medžiaga padės sklandžiai pristatyti ir įgyvendinti veiklą, skirtą suaugusiųjų besimokančiųjų grupei. Veikla, kuri buvo parengta kartu su vaizdo ištekliais, siekiama dar labiau išplėtoti jų supratimą apie vaizdo ištekliuose išdėstytą temą. Galiausiai šiame vadove taip pat rasite keletą apibendrinamųjų klausimų, kuriuos galite naudoti savo suaugusiųjų besimokančiųjų grupėje, kad įvertintumėte veiklos, kurią atlikote kartu su jais, patogumą ir kokybę.

**Daugiakalbystės kompetencijos lavinimas per sportą ir pomėgius**

## Įvadas į temą

Sportas ir pomėgiai yra puiki priemonė mokyti kalbos įgūdžių, ypač tuos, kuriems gali trūkti pasitikėjimo savimi šioje srityje. Visuose „One-Step Up" ištekliuose besimokantieji gali tyrinėti, kaip ši mokomoji medžiaga gali teigiamai paveikti jų daugiakalbystės įgūdžius ir kaip jie gali ja naudotis, kad labiau pasitikėtų savo gebėjimais. Taigi, nesvarbu, ar jie yra šokių entuziastai, muzikos gerbėjai, ar pradedančios sporto žvaigždės, jie gali būti nukreipti atrasti, kaip įvairios sporto formos ir pomėgiai gali būti naudojami jų kalbos įgūdžiams tobulinti.

Įvadas į veiklą

Naudodamiesi „Coláiste Uisce" atvejo tyrimu, besimokantieji supažindinami su naujoviška ir įtraukiančia airių iniciatyva, skatinančia kalbos mokymąsi per sportą ir pomėgius. Tai pavyzdys, kuriuo siekiama padėti jauniems žmonėms tobulinti daugiakalbystės įgūdžius linksmoje ir jiems malonioje aplinkoje. Besimokantieji taip pat turi galimybę išbandyti „Kalbų olimpiados" veiklą, kuri paskatins juos naudotis daugiakalbystės įgūdžiais išbandant įvairias sporto šakas, pavyzdžiui, tenisą, futbolą, krepšinį ir badmintoną. Tai parodys, kaip sportuoti ir lavinti kalbos įgūdžius gali būti smagu ir įdomu.

Šio ištekliaus naudojimas su grupe

Norint naudoti šį išteklių su besimokančiais suaugusiais savo vietos grupėje, rekomenduojame iš pradžių parodyti jiems vaizdo įrašą, kad pristatytumėte temą „Building Multilingual Competences through Sports and Hobbies". Šis vaizdo įrašas padės besimokantiesiems suprasti temą prieš pradedant veiklą su dalomąja medžiaga. Įgiję bendrų žinių apie temą, jie galės pradėti vykdyti dalomosios medžiagos užduotį. Dėl to rekomenduojame kiekvienam besimokančiajam paruošti po vieną dalomosios medžiagos kopiją. Viskas, ko reikia besimokantiesiems, yra rašiklis, kad jie galėtų užpildyti gautą užduotį, ir kompiuteris, kad galėtų peržiūrėti vaizdo įrašą. Iš viso šiai užduočiai atlikti prireiks vienos valandos.

Kai besimokantieji susipažins su mokomosios medžiagos vadovu, paskatinkite žinias apie daugiakalbystės kompetencijos ugdymą užtvirtinti viktorinos metu.

Apibendrinimo klausimai

* Kokią žinutę išsinešate iš „Colaiste Uisce” atvejo analizės?
* Kaip manote, kodėl ši programa buvo sėkminga?
* Kokią pagrindinę informaciją išsinešite iš šio atvejo tyrimo ir veiklos? Kaip tai pritaikysite savo gyvenime ar darbe?
* Kokia buvo jūsų patirtis veikloje „Kalbų olimpiada"? Ar ji padėjo pagerinti jūsų kalbinę kompetenciją?
* Kokiu būdu sportas ir pomėgiai gali būti įtraukti į tradicinę edukacinę sistemą kalbinių įgūdžių gerinimui?

Timeline

Description automatically generated 